එසේම බලය විමධ්‍යගත කිරීම වඩා අර්ථවත් වන සේ කටයුතු කිරීමට රජය සෑම විටම කටයුතු කරන බවත් අවධාරණය කළේය.බලය බෙදීමේ ඒකකය ජනතාවට වඩාත් ප්‍රයෝජනවත් ලෙස විධිමත් කිරීමට බලාපොරොත්තු වන බවද කී ඒ මහතා, දැන් යුද්ධය අවසන්ව ඇති බැවින් ස්වාධීන හා ස්වෛරී රටක් ලෙස සිතමින් ජනතාවගේ අයිතිය තහවුරු කිරීමට කාලය උදාවී ඇති බවත් පැවසීය.උගත් පාඩම් සහ ප්‍රතිසන්ධාන කොමිසමේ නිර්දේශ සම්බන්ධයෙන් මාධ්‍යවේදියකු මෙහිදී මතු කළ ප්‍රශ්නයකට පිළිතුරු දුන් ඇමැතිවරයා පැවැසුවේ එම නිර්දේශවලින් සියයට 50කට වැඩි ප්‍රමාණයක් ක්‍රියාත්මක කර ඇති බවයි.